Provence-Alpes-Côte d'Azur

Ang Provence-Alpes-Côte d'Azur (PACA) usa sa 26 ka mga rehiyon sa Pransiya. Kini gitibuok ning mga mosunod: ang kanhi mga lalawigan sa Provence ang kanhi teritoryo sa Avignon, ang Comtat Venaissin, nga gipanag-iya sa Santo Papa ang kanhi Sardinian-Piedmontese nga kondado sa Nice. Ang baybayon ning maong kondado gitawag nga French Riviera (Prinanses: Côte d'Azur ang habagatang sidlakang bahin sa kanhi lalawigan sa Dauphiné, sa Alpes. Ang PACA karon naglakip sa unom ka mga departamento sa habagatan-sidlakang bahin sa Pransiya. Kini giutlanan sa Italya sa sidlakan, sa Dagat Mediteranyo sa habagatan, sa Rodano-Alpes sa amihanan, ug sa Languedoc-Roussillon kasadpan. Ang Sapa sa Rodano ang nagmarka sa iyang labing kasadpang utlanan. Ang logo sa rehiyon nagapakita sa coat of arms nga gihimo niadtong dekada 90 ug naglakip sa sa mga coat of arms sa mga karaang lalawigan nga nagtibuok sa rehiyon. Ang mga dagkong dakbayan ug dapit sa Provence-Alpes-Cote d'Azur naglakip ning mosunod: Aix-en-Provence, Antibes, Apt, Arles, Avignon, Les Baux-de-Provence, Cannes, Cassis, Cavaillon, Digne-les-Bains, Fréjus, Grasse, Juan-les-Pins, Marseille, Menton, Nice, Orange, Saint-Raphaël, Saint-Rémy-de-Provence, Saint-Tropez, Tende, Toulon, Vence.